open-index/open-wikipedia-markdown huggingface dataset:
Orri Sigurður Ómarsson

**Oris Omarsonas** (*Orri Sigurður Ómarsson*; g. 1995 m. vasario 18 d.) – futbolininkas iš Islandijos, gynėjas. Kitados atstovavo šalies jaunimo rinktinėms, kviestas į nacionalinę komandą.

## Karjera
Futbolininko karjerą pradėjo gimtinėje. Jaunystėje atstovavo HK. 2012 m. persikėlė į AGF (Danija). Nuo 2015 m. atstovavo Valur. 2018 m. sausio mėn. persikėlė į Sarpsborg 08 (Norvegija). Netrukus nuomos pagrindais buvo perleistas Hamarkameratene klubui. 2019 m. grįžo į Valur (Islandija).

; 2025–2026 m. Konferencijų lyga
2025 m. liepos 24 d.  2025–2026 m. Konferencijų lygos antrojo etapo rungtynėse prieš „Kauno Žalgirį“ išvykoje (Kaunas, Lietuva) pasiekė lygiąsias (1-1). Romualdas Jansonas išvedė „Kauno Žalgirį“ į priekį 1:0, o rungtynių pabaigoje Tryggvi Haraldsson išlygino rezultatą (1:1).

2025 m. liepos 31 d. Islandijoje sužaistos atsakomosios rungtynės. Po Temuro Čogadzės įvarčio pirmavo kauniečiai, o Orri Omarsson išlygino rezultatą. Amine Benchaib 51 minutę pelnė lemiamą įvartį ir kauniečiai palaužė islandus 2-1. Bendras dviejų rungtynių rezultatas 3-2 reiškė, kad FK Kauno Žalgiris pateko į kitą etapą, o islandų klubas pasirodymą Europos turnyruose baigė.

## Laimėjimai

## Rinktinė
Kitados atstovavo Islandijos jaunimo rinktinėms. Kviestas į U-17, U-19 ir U-21 rinktines. O 2017 m. susilaukė kvietimo į Islandijos rinktinę.

; Islandijos vyrų futbolo rinktinė
2017 m. sausio 10 d. debiutavo nacionalinėje rinktinėje draugiškose rungtynėse prieš Kiniją. Islandai nugalėjo varžovus rezultatu 2-0.

## Išnašos

## Nuorodos
* SOCCERWAY
* Transfermarkt
* Globalsportsarchive
Kieran Offord

**Kyranas Ofordas** (*Kieran Offord*, g. 2004 m. balandžio 28 d.) – Škotijos futbolininkas, puolėjas. Kitados atstovavo Škotijos jaunimo rinktinėms.

## Karjera
Priklausė Saint Mirren jaunimo ugdymo sistemai. Vėliau pasirašė profesionalią sutartį su klubu. 2021 m. nuomos pagrindais perleistas East Stirlingshire. 2021 m. gruodžio 28 d. paskelbta, kad futbolininkas vėl perleidžiamas East Stirlingshire. 2022 m. rugsėjo mėn. paskolintas Alloa Athletic. 2023 m. rugpjūčio 2 d. tapo žinoma, kad futbolininkas išnuomotas Edinburgh City. 2024 m. nuomos pagrindais rungtyniavo Stirling Albion. 2024 m. vasarą pasirašyta vienerių metų nuomos sutartis su Crusaders (Šiaurės Airija).

2025 m. sausio 26 d. paskelbta, kad futbolininkas pasirašė sutartį su Linfield FC (Šiaurės Airija).

; 2025–2026 m. Konferencijų lyga
2025 m. liepos 24 d.  2025–2026 m. Konferencijų lygos antrojo etapo rungtynėse „Linfield“ futbolininkai prieš Vilniaus „Žalgirį“ išvykoje (Vilnius, Lietuva) pasiekė lygiąsias (0-0).

2025 m. liepos 31 d. atsakomosiose rungtynėse Belfaste įvarčiais pasižymėjo Matthew Fitzpatrick ir Kieran Offord. „Linfield“ nugalėjo Vilniaus „Žalgirį“ 2-0. Bendras dviejų rungtynių rezultatas 2-0 reiškė, kad „Linfield“ klubas pateko į kitą etapą.

## Pasiekimai

## Šaltiniai

## Nuorodos
* SOCCERWAY
* Transfermarkt
* Globalsportsarchive
Matthew Fitzpatrick

**Metju Ficpatrikas** (*Matthew Fitzpatrick*, g. 1994 m. rugsėjo 2 d.) – Šiaurės Airijos futbolininkas, puolėjas. 

## Karjera
Kitados priklausė Immaculata. 2019 m. perėjo į Belfast Celtic. 2020 m. pasirašė sutartį su Coleraine. 2020 m. vasarą persikėlė į Glenavon.

2023 m. futbolininkas pasirašė sutartį su Linfield (Šiaurės Airija).

; 2025–2026 m. Konferencijų lyga
2025 m. liepos 24 d.  2025–2026 m. Konferencijų lygos antrojo etapo rungtynėse „Linfield“ futbolininkai prieš Vilniaus „Žalgirį“ išvykoje (Vilnius, Lietuva) pasiekė lygiąsias (0-0).

2025 m. liepos 31 d. atsakomosiose rungtynėse Belfaste įvarčiais pasižymėjo Matthew Fitzpatrick ir Kieran Offord. „Linfield“ nugalėjo Vilniaus „Žalgirį“ 2-0. Bendras dviejų rungtynių rezultatas 2-0 reiškė, kad „Linfield“ klubas pateko į kitą etapą.

## Pasiekimai

## Šaltiniai

## Nuorodos
* SOCCERWAY
* [ Transfermarkt]
* Globalsportsarchive
Gastón Manuel Romano

**Gastonas Manuelis Romanas** (*Gastón Manuel Romano*; g. 1998 m. gegužės 25 d.) – Argentinos futbolininkas, saugas. Turi ir Italijos pilietybę. Dar žinomas kaip **Chapi Romano**.

## Karjera
Kitados priklausė Club Atlético River Plate bei Club Atlético Huracán futbolo akademijoms Argentinoje. 2019 m. persikėlė į „Espinho“ (Portugalija), kur per 18 rungtynių pelnė 4 įvarčius. Nuo 2020 m. atstovavo „Estrela Amadora“. Sužaidė 59 rungtynes ir pelnė 3 įvarčius. 2022 m. prisijungė prie „Taranto“ klubo (Italija), kur Serie C sužaidė 15 rungtynių. 2023 m. grįžo į Portugaliją „Belenenses“, sužaidė 33 rungtynes ir pasižymėjo vienu įvarčiu. Nuo 2024 m. rungtyniavo „Botoșani“ klube (Rumunija).

2025 m. vasarą prisijungė prie „Džiugo“ klubo. 2025 m. rugpjūčio 4 d. debiutavo A lygos rungtynėse prieš Kauno rajono FC Hegelmann. Futbolininkas susitikimą pradėjo kaip atsarginis, o aikštėje pasirodė rungtynių pabaigoje vietoje Luko Ankudinovo.

2026 m. vasario 13 d. tapo žinoma, kad futbolininkas lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive (kl)
Cupelum FC

**„Cupelum“ futbolo klubas** () – Bisau Gvinėjos futbolo klubas iš Bisau, rungtyniavęs aukščiausioje lygoje. 

Namų rungtynes žaidžia Lino Correia vardo stadione (), talpinančiame 12 tūkst. žiūrovų.

## Istorija
2002 m. įkurtas klubas. Kitados rungtyniavo regioninėse pirmenybėse, o vėliau – Antrame divizione (II). 2021–2022 m. sezone debiutavo Pirmame divizione (I), tačiau tarp šešiolikos dalyvių liko paskutinėje vietoje ir iškrito į žemesnį divizioną. Nuo 2022–2023 m. sezono varžėsi Antrame divizione (II). 

2023 m. liepos 15 d. kovojo Bisau Gvinėjos futbolo taurės finale. Po pagrindinio laiko rezultatas buvo lygus (1-1), o baudinių serijos metu tikslesni (4-3) buvo FC Canchungo futbolininkai, iškovoję šalies futbolo taurę. 

2024–2025 m. sezone tapo Antrojo diviziono nugalėtojais A grupėje. Nuo 2025–2026 m. sezono rungtyniavo Pirmame divizione (I).

## Titulai
;  **[[I Divisão]]** 
*  **Čempionai (0)**: –

;  **Bisau Gvinėjos taurės turnyras** 
*  **Nugalėtojai (0)**: –
*  **Finalininkai (1)**: 2022–2023 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga

## Garsesni žaidėjai
; Klubo žaidėjai, atstovavę Bisau Gvinėjos nacionalinei rinktinei.
*  Toni da Silva, gynėjas;

## Garsesni treneriai
*  *nežinoma*

## Išnašos

## Nuorodos
* **[ Oficiali klubo svetainė]**
* [ SOCCERWAY] 
* [ FLASHSCORE]
* Transfermarkt
* Globalsportarchive
Kvetkų tiltas

**Kvetkų tiltas** – tiltas Biržų rajono savivaldybėje, Papilio seniūnijoje, Kvetkų kaime. Nutiestas per Nemunėlį kelyje , 3 km į pietus nuo Latvijos pasienio. Žemiau tilto prie upės susiformavusios senvagės. Tilto prieigose, Vytauto gatvėje į Latvijos pusę nukreipta rodyklė „Petro Kalpoko sodyba 2 km“.

## Istorija

Tarpukaryje Kvetkų bažnytkaimyje stovėjo medinis tiltas, vandens malūnas.

1990 m. pastatytas naujas tiltas per Nemunėlį, vietos gyventojams palengvinęs susisiekimą su apylinkės žemėmis.

2019 m. Kvetkų tiltas kapitališkai suremontuotas: pakeista perdanga, atnaujintos ir sustiprintos krantinės ir tarpinės atramos, įrengti deformaciniai pjūviai, vandens nuleidimo sistema, sutvirtinti kūgių šlaitai. Darbus atliko AB „Panevėžio keliai“. Vykdyti darbus technologiškai buvo įmanoma tik per visą tilto plotį, todėl rangovas privalėjo organizuoti eismą apylanka.

Atnaujintu tiltu pravestos dvi eismo juostos, įrengtas vienas šalitiltis pėstiesiems, šiuolaikiški metaliniai atitvarai. Bendras tilto ilgis apie 62 m. 

## Šaltiniai

## Nuorodos

* 1918–1940 m. Panevėžio apskrityje statyti tiltai. Biržų krašto tiltai *pavb.lt*
* Tiltas per Nemunėlio upę ties Kvetkų miesteliu *limis.lt*, 1934 m.
* Steponas Kolupaila. Mūsų vandens keliai. Nemunėlis *upese.lt*
*
2023–2024 m. Ligue Professionnelle 1

**2023–2024 m. [[Ligue Professionnelle 1]]** – aukščiausioji Alžyro futbolo lyga. Sezonas prasidėjo 2023 m. rugsėjo mėn., o baigėsi 2024 m. birželio mėn.

## Galutinė lentelė
* MC Alger tapo šalies čempionais aštuntąjį kartą klubo istorijoje.
#### Galutinė lentelė

## Išnašos

## Nuorodos
* RSSSF duomenų bazė
* SOCCERWAY
* Globalsportsarchive
Donkey Kong Bananza

**Donkey Kong Bananza** () – platforminis kompiuterinis žaidimas, sukurtas „Nintendo EPD“ kompanijos Nintendo Switch 2 konsolei. Žaidimas išleistas 2025 m. liepos 17 d.

Tai pirmasis pagrindinės „Donkey Kong“ serijos žaidimas nuo „Donkey Kong Country: Tropical Freeze“ laikų ir pirmasis 3D platforminis žaidimas nuo „Donkey Kong 64“ laikų. Skirtingai nei ankstesnių dalių linijinis žaidimo stilius, šiame žaidime grįžtama prie atviro 3D platforminio formato, kuris buvo naudojamas žaidimuose „Super Mario 64“ ir „Super Mario Sunshine“.

## Siužetas
Gorila Donki Kongas kartu su jauna Polina leidžiasi į pavojingą požeminę kelionę, siekdamas susigrąžinti pavogtus banano formos deimantus iš piktavalių beždžionių gaujos.

## Atsiliepimai
„Donkey Kong Bananza“ sulaukė „visuotinio pripažinimo“, kaip teigia recenzijų agregavimo svetainė „Metacritic“, ir 99 % pritarimo reitingą „OpenCritic“ svetainėje.

IGN žurnalistas Logan Plant pareiškė, kad „Bananza“ yra „pirmasis „Nintendo“ šedevras Switch 2 konsolėje“ ir vienas geriausių platforminių žaidimų, kurį jam kada nors teko žaisti. „Destructoid“ žurnalistas Adam Newell savo recenzijoje gyrė žaidimo siūlomus netikėtumus, žaidimo eigą ir siužetą. Jim Norman žurnale „Nintendo Life“ gyrė žaidimo įvairovę, nuotykių pojūtį ir iššūkių trasas, tačiau pažymėjo, kad žaidimas turi „keistų veikimo sutrikimų“. „The Washington Post“ laikraščio žurnalistas Gene Park rašė, kad „Bananza“ yra vienas iš geriausių „Nintendo“ žaidimų pastaraisiais metais, ir palygino jį su „Super Mario Odyssey“.

Cael, rašantis „Gamekult“ tinklalapyje, kritikavo „Donkey Kong Bananza“ kamerą ir jos valdymą tam tikrose fazėse. NME žurnalistas Ali Shutler taip pat kritikavo kamerą ir kooperatyvinį režimą apibūdino kaip „lyg paskutinę minutę įdėtą“, tačiau gyrė garso takelį. Panašiai Jonas Höger savo „4Players“ apžvalgoje kritikavo kamerą, kooperatyvinį režimą, kadrų dažnio problemas ir bosų kovas kaip pernelyg lengvas. Charlan Moheng, rašantis „Jeuxvideo.com“ svetainėje, taip pat teigė, kad bosai yra pernelyg lengvi ir „neoriginalūs“, muzika – nepakankamai įtaigi, o pačiame žaidime trūksta įsimintinų „oho“ akimirkų.
## Išnašos
Gerbera (reikšmės)

**Gerbera** gali reikšti:

* Gerbera – astrinių šeimos augalų gentis.
* Gerbera – Rusijoje gamintas netaktinis apgaulės bepilotis orlaivis
Nika Polmanis

**Nika Polmanis** (, , 1823 m. gegužės 3 d. – 1903 m.) – Evangelijos pagal Matą į rytų lyvių tarmę vertėjas, zakristijonas, pirmasis žinomas lyvių mokytojas.

## Biografija
Gimė Vaidės kaimo Lažų sodyboje lyvių Didrikio ir Katrynės Polmanių šeimoje. Tėvas buvo amatininkas, anksti mirė. N. Polmanis augo su patėviu vokiečiu, dirbusiu smuklininku. Mokėsi privačioje mokykloje Talsuose (1835–1840), pedagoginį išsilavinimą įgijo Irlavos mokytojų seminarijoje (1843–1846). Griežė smuiku. Dirbo mokytoju Košrage ir Kolkoje, lygia greta – zakristijonu Mazirbės bažnyčios Kolkos filiale. N. Polmaniui už darbą buvo atsilyginama ne pinigais, o leidimu šienauti (10 vežimų šieno už darbą Kolkos zakristijonu ir tiek pat už mokytojavimą Košrage). N. Polmanis mėgo užsienio kalbas ir iš Mazirbės pastoriaus Kupferio sulaukė kritikos, kad žvejų vaikus moko vokiečių kalbos. 1846 m. N. Polmanis vedė E. Dinsbergo žmonos seserį. Yra kontaktavęs su jaunalatviais, tarp jų su J. Baru.
 
Mazirbės pastorius ir Dundagos baronas 1859 m. pavasarį N. Polmanį atleido iš pareigų. Žandarmerija įtarinėjo, kad 1859–1860 m. N. Polmanis tarp lyvių kurstė neramumus. 7-ame dešimtmetyje K. Valdemaro ir svainio E. Dinsbergo padedamas Naugardo gubernijoje nusipirko žemės sklypą, ūkininkavo. Į Latviją nebegrįžo, 1903 m. Naugardo gubernijoje mirė.

Peterbugo mokslų akademijos akademikams A. J. Šiogrenui ir F. J. Vydemanui N. Polmanis suteikė pagrindinių žinių apie rytų lyvių tarmę (jos pagrindu susiformavo bendrinė lyvių kalba), kai Šiogrenas 1842 ir 1852 m. buvo surengęs ekspedicijas į Kuršą, o Vydemanui N. Polmanis buvo kalbos pateikėjas 1858 m. Kurše ir 1859 m. Peterburge. Ši kalbinė informacija įtraukta į A. J. Šiogreno lyvių kalbos gramatiką („Livische Grammatik nebst Sprachproben“) ir žodyną („Livisch-deutsches und deutsch-livisches Wörterbuch“), abi knygos išleistos Peterburge 1861 m.; jas papildė ir paruošė spaudai F. J. Vydemanas. N. Polmanis į rytų lyvių tarmę išvertė Evangeliją pagal Matą, kuri tais pačiais metais J. Princio ir jo sūnų Janio bei Pėterio buvo išversta į vakarų lyvių tarmę (abi evangelijos išleistos Londone 1863 m.). Šie vertimai yra pirmosios nemokslinės knygos lyvių kalba. Iš N. Polmanio darbų išlikęs tęstiniam leidiniui „Žinios ir pasakojimai apie Dievo karalystės reikalus“ („Ziņas un stāsti par Dieva valstības lietām“) skirtas straipsnis „Akivaizdi nelaimė. (Iš Kolkos pajūrio Kurše)“ („Ar acīm redzama nelaime. (No Kolkes jūrmaļa Kurzemē)“, kurį 1851 m. cenzorius uždraudė spausdinti.

## Išnašos
Germaniškio tiltas

**Germaniškio tiltas** – tiltas Biržų rajono savivaldybėje, nutiestas per Nemunėlį kelyje , Latvijos pasienyje. Priešingame krante, prie kelio P89 įsikūręs Skaistkalnės miestelis (Bauskės savivaldybė), prieš tiltą atsiveria reginys į Skaistkalnės bažnyčią. 

Tiltą perpus dalija valstybinė siena. Tikslią jos vietą ant važiuojamosios dalies ties deformacine (išsiplėtimo) siūle žymi kraštuose pastatyti du metaliniai stulpeliai su abiejų šalių herbais. Abiejuose krantuose išlikę buvusių patikros punktų statinių.

Ant tilto susitikusios lietuvių ir latvių bendruomenės tradiciškai pažymi Baltų vienybės dieną, valstybių atkūrimo ir kitas šventes. Tiltu praeina iškilmingos Devintinių ir kitos procesijos tarp Germaniškio koplyčios ir Skaistkalnės bažnyčios.

## Istorija

Pirmojo pasaulinio karo metu vokiečių kariuomenė pastatė medinį tiltą per Nemunėlį su muitinės postais abiejuose jo galuose. Tarpukaryje stovėjo medinis tiltas. Kilusio didelio potvynio metu pastovus tiltas buvo sugriautas. Germaniškį prieškaryje pasiekė nuo Biržų tiesiamas Aukštaičių plentas, tapęs laikinosios sostinės jungtimi su Ryga. Prie pat tilto, aukštupio pusėje stovėjo Skaistkalnės žydų dviaukštė mūrinė sinagoga, sunaikinta per Antrąjį pasaulinį karą.

Iki tilto pastatymo upėje dirbo keltas, veikęs žemiau dabartinio tilto vietos. 1968 m. pastatytas gelžbetoninis tiltas. 2017 m. tiltas suremontuotas, darbus atliko Latvijos kelių įmonė „Igate“.

## Duomenys

Tiltas gelžbetoninis, sijinis, 4 tarpatramių, apie 90 m ilgio. Ant jo nutiestos dvi eismo juostos, metaliniais atitvarais atskirtos nuo šalitilčių. Upės plotis patiltėje siekia apie 50 m.

## Literatūra

* Tilti Latvijā. Bridges in Latvia / Jānis Klētnieks, Romvalds Salcevičs. Rīga: V. elements, 2004.

## Šaltiniai
 

## Nuorodos

* Latvijos–Lietuvos pasienis – Nemunėlio upė. Perkėla per upę *limis.lt*, 1961
* Skats no Lietuvas puses pāri Mēmelei uz Skaistkalni *zudusilatvija.lv*, 193?
* Vokiečių kariuomenės statytas medinis tiltas per Nemunėlį *e-kinas.lt*, 1915 
*
Obelių tiltas

**Obelių tiltas** – tiltas Rokiškio rajono savivaldybėje, Obeliuose, nutiestas per Kriauną. Stovi Obelių pietryčiuose, Antanašės pusėje, Vytauto gatvės tęsinyje, kelio  maršrute.

## Istorija

1922–1923 m. žiemą pastatytas medinis tiltas per Kriauną. Sudėtingoje tilto statyboje pasižymėjo Lietuvos kariuomenės 1-osios *[[Pionieriai (kariuomenė)|sapierių]]* kuopos kariai, kuriems vadovavo kapitonas Šmidtas. Už pastangas ir pavyzdingą darbą kuopai pareikšta padėka.
 
Nepriklausomybės metais Obeliai buvo valsčiaus centras. Nuo 1930 m. pradėta medinius tiltus keisti cementiniais. 1934 m. pastatytas gelžbetoninis tiltas per Kriauną – 29 m ilgio, kainavęs 26 000 Lt.

2014 m. tiltas rekonstruotas. Darbus atliko AB „Panevėžio keliai“ pagal techninį darbo projektą, pritaikytą sunkiasvoriams ir didžiagabaričiams kroviniams vežti naujos branduolinės (atominės) elektrinės statybai.

## Rekonstrukcija

Tiltas stovi ties PK 399+78. Jis dviejų tarpatramių (14,7+14,7 m), per vidurį paremtas sieninio tipo tauro. Pravestos dvi eismo juostos. Rekonstrukcijos metu buvo ardomos senosios konstrukcijos. Išplatinta perdanga, prie buvusių dviejų išilginių sijų iš šonų pridėjus tris papildomas sijas – vieną žemupio pusėje, dvi – aukštupio. Krantinės ir tarpinė atramos atitinkamai išplatintos, joms įrengus gręžtinių polių pamatus. Tiltas išplatėjo nuo 8,90 m iki 13,0 m, tame tarpe važiuojamosios dalies plotis tarp atitvarų – nuo 6,90 m iki 7,85 m. Tilto ilgis liko panašus. Įrengti skirtingo pločio šalitilčiai – 1,95 ir 3,25 m (aukštupio pusėje). 

## Šaltiniai
Akešio apskritis

**Akešio apskritis** () – apskritis Kuširo subprefektūroje, Hokaido saloje, Japonijoje. Didžiausia gyvenvietė – Akešis. Apskrityje gyvena 13 237 žmonės, o jos plotas – 1162,24 km² (pagal 2025 m. duomenis).

## Istorija
1869 m. rugsėjo 20 d. Hokaide įkurta Akešio apskritis Išikario žemėje.

## Geografija

### Miesteliai

* Akešis
* Hamanaka
## Išnašos
Tinginys (desertas)

**Tinginys** – tai vienas populiariausių lietuviškų desertų, dažnai gaminamas namuose. Pagrindinės sudedamosios dalys yra saldintas kondensuotas pienas, sausainiai ir kakava arba šokoladas. Kartais papildomai dedama sviesto, riešutų, džiovintų vaisių ar cukruotų uogų.

Patiekalas pavadintas „tinginiu“, nes jam nereikia kepti ar virti – užtenka sumaišyti ingredientus, suformuoti masę ir atšaldyti šaldytuve. Dažniausiai formuojamas į vyniotinio formą, vėliau supjaustomas griežinėliais.

## Šaltiniai
Akešis

**Akešis** () – Japonijos miestelis, esantis Hokaido saloje, Kuširo subprefektūroje, Akešio apskrityje. 2020 m. jame gyveno 8 892 žmonės.

Šiaurinę ir pietinę miestelio dalis jungia apie 456 metrų ilgio tiltas, nuo kurio atsiveria vaizdas į vaizdingą lagūną, skiriančią abi dalis. Yra budistų šventykla – viena seniausių ir svarbiausių Hokaido šventyklų.

Netoli miestelio yra Akešio ežeras, kuris įtrauktas į Ramsaro konvencijos saugomų vietovių sąrašą.

## Istorija
Edo laikotarpiu vietovėje veikė Macumajė giminės kalinimo kolonija.

1900 m. 4 miesteliai ir 7 kaimai susijungė, suformuodami Akešio miestelį. 1917 m. atidaryta Akešio geležinkelio stotis.

1955 m. prie Akešio prijungta pietinė Otos kaimo dalis.
## Gyventojai

## Simboliai
Miestelio medžiu laikomas *[[Prunus sargentii]]*, gėle – šerėtasis vilkdalgis, paukščiu – Tolimųjų Rytų kiras.

## Miestai partneriai
Miestai, su kuriais miestelis užmezgęs partnerystės ryšius:

*  Klarensas, Australija
*  Murajama, Jamagatos prefektūra

## Išnašos

## Nuorodos

* Oficiali svetainė
Tajus Juška

**Tajus Juška** (g. 2009 m. sausio 17 d.) – Lietuvos plaukimo rinktinės narys, pasaulio čempionatų dalyvis, nacionalinis rekordininkas.

## Biografija
2023 m. tarptautinėse varžybose Italijoje (Bolcanas, 25 m baseinas), Juška tapo lyderiu savo amžiaus grupėje, pasiekdamas naujus Lietuvos rekordus 50 m ir 100 m laisvuoju stiliumi bei 100 m peteliške ir kompleksinėje rungtyse.

2024 m. Europos jaunimo plaukimo čempionate Vilniuje Juška iškovojo bronzą vaikinų 50 m laisvo stiliaus rungtyje ir auksą 100 m distancijoje.

2025 m. Lietuvos čempionate Juška pasiekė naują Lietuvos 100 m plaukimo peteliške rekordą.

Savo debiutiniame 2025 m. pasaulio vandens sporto čempionate Juška dalyvavo penkiose rungtyse, bei kartu su Lietuvos nacionaline rinktine pasiekė naują Lietuvos rekordą 4 po 100 m laisvuoju stiliumi estafetiniame plaukime.

## Pasiekimai

## Išnašos
Skaistkalnės Švč. Mergelės Marijos Ėmimo į dangų bažnyčia

**Skaistkalnės Švč. Mergelės Marijos Ėmimo į dangų bažnyčia** () – bažnyčia Skaistkalnėje, Bauskės savivaldybėje, Latvijos ir Lietuvos pasienyje. Ji yra  svarbus katalikybės centras Žiemgaloje ir Latvijoje, antra pagal populiarumą Švč. Mergelės Marijos piligrimystės vieta po Agluonos bazilikos – tiek praeityje, tiek ir šiandien. 2023 m. atstatyti Antrojo pasaulinio karo metu sunaikinti istoriniai bažnyčios bokštai.

## Istorija

Skaistkalnėje pirmąją katalikų bažnyčią statyti pradėta 1658 m. Ąžuolinės bažnyčios statyba baigta 1666 m. Ji stovėjo ant kalvos, maždaug 300 m į rytus nuo dabartinės mūrinės bažnyčios. XVII a. pabaigoje, pastačius naująją bažnyčią, senasis rąstinis pastatas buvo nugriautas ir perkeltas į Uozuolainę (Vecsaulės valsčius), kur  iki XIX a. antrosios pusės tarnavo katalikų Šv. Ignaco Lojolos parapijos poreikiams. 

1666 m. Skaistkalnėje jėzuitai įkūrė nuolatinę misiją, 1677 m. – vienuolyną.  Naujos, barokinės bažnyčios statyba pradėta 1680 m. ir baigta 1692 m. Nuo 1774 iki 1929 m. Skaistkalnės Dievo Motinos šventovę ir parapiją aptarnavo katalikų kunigai. 1929 m. bažnyčią perėmė Šv. Pranciškaus kapucinų ordinas, kurio vienuoliai sėkmingai vadovavo Skaistkalnės parapijai, teikdami dvasinę pagalbą iki pat 1949 m., kai buvo uždarytas vienuolynas. Vėliau Skaistkalnėje tarnavo katalikų kunigai. 2001 m. Jelgavos vyskupo Antono Justo prašymu Skaistkalnės šventovę ir parapiją perėmė Pauliečių ordino vienuoliai. 

Skaistkalnės bažnyčia visada buvo svarbi lietuviams, ypač – Biržų krašto žmonėms. Sovietiniais laikais tėvai čia atveždavo krikštyti vaikus, priimti pirmąją komuniją, Sutvirtinimo sakramentą. Kai kuriomis progomis vyksta pamaldos lietuvių kalba. Skirtinguose Nemunėlio krantuose veikiančių gretimų parapijų tikintieji iš Germaniškio koplyčios ir Skaistkalnės šventovės rengia bendras procesijas.

## Architektūra

Skaistkalnės katalikų bažnyčia – valstybės saugomas architektūros paminklas. Pastatyta pagal Šiaurės Vokietijos, Lenkijos ir Lietuvos baroko bažnyčių modelį. Erdvės dengtos kryžminiais skliautais. Bažnyčia pasižymi gausia vidaus puošyba. Jos pastatymo data įrašyta virš centrinių įėjimo durų, šalia jėzuitų ordino šūkio „AD MAIOREM DEI GLORIAM“ (). Didelė, baltai dažyta trijų navų bazilika su dviem bokštais, kylančiais vakariniame gale, buvo viena pirmųjų ankstyvojo baroko stiliaus dvibokščių katedros tipo bažnyčių Latvijoje. 

Po bažnyčia įrengti skliautiniai laidojimo rūsiai. Kuršo kunigaikštystės laikais čia palaidoti Vidžemės generalgubernatoriai katalikai Peteris Lasis (1751 m.) ir Georgas Braunas (1792 m.), generalgubernatoriaus markizo Filipo Paulučio žmona, kitų kilmingų šeimų nariai. 2001–2002 m. sugriuvusios kapavietės restauruotos.

## Galerija


Skaistkalnes katoļu baznīca8.jpg|Bažnyčios interjeras
Skaistkalnes katoļu baznīca - panoramio.jpg|Altorius
Skaistkalnes katoļu baznīca14.jpg|Vargonai
Skaistkalne church (1).jpg|Priekinis fasadas
Skaistkalnes baznīca 2000-09-02.jpg|Šoninis fasadas
Граница-5 - panoramio.jpg|Reginys nuo Germaniškio tilto


## Šaltiniai

## Nuorodos
* Skaistkalnės Švč. Mergelės Marijos Ėmimo į dangų parapija *katolis.lv*
Čienlongas

**Qianlong**, *Čienlongas* - Kinijos imperatorius (g. 1711 m. rugsėjo 25 d. – m. 1799 m. vasario 7 d.), taip pat žinomas šventyklos vardu Čingų Gaodzongas ir asmeniniu vardu Hongli. Jis buvo penktasis Čingų dinastijos imperatorius ir ketvirtasis šios dinastijos valdovas, valdęs visą Kiniją. Oficialiai jis valdė nuo 1735 m. iki sosto atsisakymo 1796 m., tačiau išlaikė faktinę valdžią iki pat mirties 1799 m., todėl tapo vienu iš ilgiausiai valdžiusių monarchų istorijoje ir vienu iš ilgiausiai gyvenusių.

Būdamas ketvirtasis ir mėgstamiausias imperatoriaus Jongožengo (*Yongzheng*) sūnus, Čienlongas į sostą įžengė 1735 m. Jis buvo itin ambicingas vadovas, vadovavęs karo žygiams į Vidinę Aziją, Birmą (dabar Mianmarą), Nepalą ir Vietnamą, taip pat malšinęs sukilimus Dzinčuane ir Taivane. Gyvas būdamas Tibete buvo pagerbtas dieviškuoju titulu *Mandžiūšri* imperatorius. Vidaus politikoje Čienlongas buvo svarbus meno globėjas ir itin produktyvus rašytojas. Jis rėmė „Siku Quanshu“ (pilnos Keturių lobių bibliotekos) sudarymą – didžiausią kada nors sukurtą kinų istorijos rinkinį, o taip pat vykdė plataus masto literatūros patikrinimus, dėl kurių buvo uždrausta apie 3100 veikalų.

1796 m. Čianlongas atsisakė sosto po 60 valdymo metų, norėdamas parodyti pagarbą savo seneliui imperatoriui Kangsi, valdžiusiam 61 metus, taip nenusavindamas ilgiausiai valdžiusio Čingų imperatoriaus vardo. Jį pakeitė jo sūnus, tapęs imperatoriumi Dziečingu, tačiau iš esmės tik nominaliai, nes tikroji valdžia liko Čienlongo rankose iki jo mirties 1799 m., sulaukus 87 metų.

Čienlongo valdymo laikotarpis vadinamas Aukštąja Čingų epocha – tai buvo laikotarpis, kai dinastija pasiekė didžiausią galią, įtaką ir klestėjimą. Imperija tuo metu buvo daugiausiai gyventojų turinti šalis pasaulyje, turėjo didžiausią ekonomiką ir buvo pasiekusi didžiausią teritoriją. Tačiau tuo pat metu ilgi kariniai žygiai išsekino Čingų kariuomenę, o tai kartu su įsigalėjusia korupcija, išlaidavimu rūmuose ir stagnuojančia pilietine visuomene lėmė palaipsnį imperijos silpnėjimą ir galiausiai – žlugimą.

## Išnašos
Okuširio apskritis

**Okuširio apskritis** () – apskritis Hijamos subprefektūroje, Hokaido saloje, Japonijoje. Vienintelė gyvenvietė – Okuširis. Apskrityje gyvena 2 101 žmogus, o jos plotas – 142,99 km² (pagal 2025 m. duomenis).

## Istorija
Apskritis oficialiai įkurta 1869 m.

1966 m. Okuširio kaimas paverstas miesteliu.

## Geografija

### Miesteliai ir kaimai
* Okuširis
## Išnašos

## Šaltiniai
* 角川日本地名大辞典 1 北海道
Okuširis (miestelis)

**Okuširis** () – Japonijos miestelis, esantis Okuširio saloje, Hijamos subprefektūroje, Okuširio apskrityje. 2020 m. jame gyveno 2 410 žmonių.

## Pavadinimas
Miestelio pavadinimas kilęs iš ainų kalbos žodžio *Ikusyun-shiri*. Žodžio „Iku“ dalis reiškia „kita pusė“, o „shiri“ – „sala“.

## Istorija
1906 m. įkurtas Okuširio kaimas. 1966 m. kaimui suteiktas miestelio statusas.

1993 m. liepos 12 d. Japonijos jūroje, į pietvakarius nuo Hokaido, įvyko 7,8 balo stiprumo žemės drebėjimas, sukėlęs pražūtingą cunamį. Jis nusinešė 198 miestelio gyventojų gyvybes, dar 32 gyventojai dingo be žinios, įskaitant tris Rusijoje, o 129 buvo sužeisti. Po to kilęs gaisras sudegino didžiąją dalį to, kas liko. Cunamis, kurio aukštis miestelyje siekė 10 metrų, pakeitė salos reljefą. Cunamis smogė per penkias minutes po žemės drebėjimo, todėl gyventojai neturėjo jokio įspėjimo.

## Gyventojai

## Transportas
Į miestelį galima atvykti lėktuvu arba jūra. Okuširio oro uostas aptarnauja salą kasdieniniais skrydžiais į ir iš Hakodatės oro uosto. Reguliarūs keltų reisai į ir iš Esašio (2 valandos ir 20 minučių) ir Setanos (1 valanda ir 40 minučių) teikiami „Heartland Ferry“ kompanijos, o tvarkaraštis keičiasi priklausomai nuo sezono. Vietinis autobusas veikia ištisus metus.

## Simboliai
Miestelio medžiu laikomas dygusis kukmedis, o gėle – raukšlėtalapis erškėtis.

## Miestai partneriai
Miestai, su kuriais miestelis užmezgęs partnerystės ryšius:

*  Avadžis, Hiogo prefektūra

## Išnašos

## Nuorodos

* Oficiali svetainė
Okuširis (reikšmės)

**Okuširis** gali reikšti:

* Okuširis (miestelis) – miestelis Hijamos subprefektūroje, Japonijoje;
* Okuširis (sala) – sala, kurioje įsikūręs to paties pavadinimo miestelis;
* Okuširio oro uostas – oro uostas, esantis Okuširio saloje.
Adutiškio–Didžiasalio geležinkelis

**Adutiškio–Didžiasalio geležinkelis** – buvęs geležinkelis rytų Lietuvoje, tarp Adutiškio ir Didžiasalio stočių, ėjęs vyraujančia pietų–šiaurės kryptimi. Didžiasalyje buvo aklakelis. Ruožo ilgis 22,0 km, jis nebeišlikęs.

Kelias ėjo nuo Adutiškio miestelio pietryčių kryptimi, tada suko į šiaurę. Buvo nutiesti du tiltai – per Kamoją prie Adutiškio ir per Birvėtą prie Didžiasalio. Keliose vietose ruožas ėjo per mišką ir pelkėtas vietoves. Pačiame Didžiasalyje buvusį geležinkelį mena Geležinkelio gatvė, einanti iš pietvakarių į šiaurės rytus link stoties, buvusios rytiniame kaimo pakraštyje.

## Istorija

Geležinkelis nutiestas apie 1975–1977 m. kaip plačiojo geležinkelio ruožas link Didžiasalio statybinių medžiagų kombinato. Ruožas priklausė Pabaltijo geležinkeliams. Buvo paleistas keleivinis dyzelinis traukinys, važiuodavęs iš Vilniaus į Didžiasalį ir atgal dukart per parą.

Lietuvai gavus nepriklausomybę, geležinkelis į Didžiasalį atsidūrė pasienio aklavietėje: kadangi kelias nuo Adutiškio į pietus ėjo per Baltarusijos teritoriją, iš Lietuvos į šį ruožą buvo galima patekti tik per užsienį. 1994 m. Lietuva gavo Baltarusijos transporto ministro pranešimą, kad Lietuva turi grąžinti Baltarusijai Gardino–Pariečės–Druskininkų, Pabradės–Vitebsko ir Adutiškio–Didžiasalio ruožus, bet tai nebuvo atlikta.

2003 m. šis geležinkelis buvo uždarytas, panašiu metu išardyti ir geležinkelio bėgiai.

## Šaltiniai

## Nuorodos
* Участок Адутишкис — Диджясалис (закрыт) (Railwayz.info)
* Buv. geležinkelis Pabradė-Adutiškis- (>Didžiasalis)-Krulevščizna (Miestai.net)
Arthur Pierino

**Artūras Pierinas** (*Arthur Pierino Dos Santos*; g. 2000 m. liepos 4 d.) – Brazilijos futbolininkas, puolėjas.

## Karjera
Futbolininko karjerą pradėjo gimtinėje. 2024 m. priklausė CEOV Operário klubui. 2024 m. balandžio mėn. perėjo į Pouso Alegre FC. Nuo 2024 m. gruodžio priklausė AE Jataiense. 2025 m. balandžio mėn. perėjo į AA Caldense.

### [[FK Riteriai|„Riterių“ klubas]]
2025 m. rugpjūčio 2 d. tapo žinoma, kad futbolininkas atstovaus „Riterių“ klubui.

2025 m. rugpjūčio 1 d. oficialiai debiutavo klube A lygos rungtynėse prieš FK Panevėžys. Futbolininkas susitikimą pradėjo startinėje sudėtyje ir žaidė iki finalinio švilpuko. Varžovai nugalėjo „Riterius“ rezultatu 3-1.

2026 m. vasario pradžioje paskelbta, kad žaidėjas grįžta į Braziliją, ir žais CR Aquidauana klube.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
2025 m. J1 League

**[[2025 m.]] [[J1 League]]** – dėl rėmimo priežasčių dar žinoma kaip **2025 m. Meiji Yasuda J1 League** (, Hepburn: 2025 Meiji Yasuda J1 Rīgu) – 33-iasis J1 League sezonas nuo įkūrimo (1992 m.) Sezonas prasidėjo 2025 m. vasario 14 d., o baigėsi 2025 m. gruodžio 6 d.

Vissel Kobe klubas gynė 2024 m. J1 League čempionų titulą.

## 2025 m. J1 League
* **J1 League 2025**, arba **Meiji Yasuda J1 League 2025** – aukščiausioji futbolo lyga.
* 2025 m. dalyvavo 20 komandų. Septyniolika senbuvių ir trys klubai, perkelti iš 2024 m. J2 League: Shimizu S-Pulse, Yokohama ir Fagiano Okayama.

### Pokyčiai




### Galutinė lentelė
* Kashima Antlers, vos vienu tašku aplenkę artimiausius varžovus, tapo čempionais.

## Taip pat skaitykite
* Japonijos futbolo taurė (Imperatoriaus taurė)
* J.League
* 2025 m. J2 League
* 2025 m. J3 League

## Išnašos

## Nuorodos
* J League svetainė (anglų k.)
* RSSSF duomenų bazė (2025)
* SOCCERWAY
* FLASHSCORE
* Transfermarkt
* Globalsportsarchive
2024–2025 m. V.League 1

**2024–2025 m. [[V.League 1]]** – aukščiausioji Vietnamo futbolo lyga. Sezonas prasidėjo 2024 m. rugsėjo 14 d., o baigėsi 2025 m. birželio 22 d.

## Pokyčiai
Varžėsi 14 komandų; 13 senbuvių ir SHB Đà Nẵng FC.

## Turnyrinė padėtis
; V-League galutinė komandų rikiuotė
* Thép Xanh.Nam Định tapo šalies čempionais; atstovavo Vietnamui AFC čempionų lygos ir ASEAN turnyruose.
* Công An Hà Nội iškovojo šalies futbolo taurę; atstovavo Vietnamui AFC čempionų lygos ir ASEAN turnyruose.

## Pereinamosios rungtynės
SHB Da Nang, likę tryliktoje vietoje tarp keturiolikos dalyvių, kovojo dėl išlikimo su Antros lygos antros vietos laimėtojais Truong Tuoi Binh Phuoc
----

; SHB Da Nang nugalėjo varžovus rezultatu 2-0 ir išsaugojo vietą V.League 1.
----

## Išnašos

## Nuorodos
* RSSSF duomenų bazė
* FLASHSCORE
* Transfermarkt
* Globalsportsarchive
Stasinės dvaras

**Stasinės dvaras** – buvusio dvaro sodyba Kėdainių rajono savivaldybėje, Vilainių seniūnijoje, Stasinės kaime, esanti 0,25 km į rytus nuo kelio . Dvaro senieji pastatai pritaikyti šiuolaikinio gyvenimo reikmėms, priklauso privatiems asmenims.

1992 m. sodyba įrašyta į Kultūros vertybių registrą. Datuojama XIX a. - XX a. I pusės laikotarpiu. Stovi svirnas, kalvė, ledainė, vėjo malūno pastato fragmentas, sodybą supa parko želdiniai. Senieji moliniai dvaro sodybos rūmai neišlikę. Žinių apie buvusią rezidencinę, gyvenamąją dalį nesama.

Centrinėje sodybos dalyje išsiskiria svirnas, kurio tikroji buvusi paskirtis ne visiškai aiški. Dviejų aukštų šviesaus mūro pastatas su rūsiu ir pastoge. Istorizmo laikotarpio eklektinės stilistikos pastatas turi neorenesansinių, neoklasicistinių bruožų dekorą. Greta stūksantys kalvės ir ledainės pastatai sumūryti iš akmenų ir molio plytų. Į sodybą veda dvi tiesios lapuočių medžių alėjos. Nuo plento pusės auga vaizdinga beržų alėja, užsodinta tarpukaryje įkurtos mokyklos laikotarpiu. Kita, kuri jungiasi su pagrindine kaimo gatve, yra senesnė, liudijanti dvaro laikmetį. Dvarvietės ribas formuoja ir atokesnės medžių eilės palei kaimo gatvę.

Stasinės dvaro istorija neatsiejama nuo netoliese esančio Lančiūnavos dvaro, kurio savininkams Kognovickiams ir priklausė. 1928 m. Stanislovas Kognovickis Stasinę pardavė. Stasinėje buvo įsteigtas valsčiaus centras. 1928 m. svirno pastatas pritaikytas mokyklai, kuri veikė iki 1992 m. 

## Šaltiniai

## Nuorodos

* Sąrašas:Lietuvos dvarai
* Stasinės dvaro sodyba *pamatyklietuvoje.lt*
Internetinių puslapių konstruktorius

**Internetinių puslapių konstruktorius** arba **internetinių svetainių konstruktorius** () – sudėtinga sistema, įgyvendinta programiniu būdu, skirta kurti tinklalapius be programavimo kalbų žinių. Dažniausiai tai yra atskira paslauga, tačiau kai kurios hostingo įmonės ją siūlo kaip papildomą funkciją. Svetaines galima kurti tiek naudojant turinio valdymo sistemas (TVS), tiek SaaS (programinė įranga kaip paslauga) platformas.

## Istorija
Pirmieji tinklalapiai buvo sukurti XX a. dešimtojo dešimtmečio pradžioje rankiniu būdu naudojant HTML.

Vėliau atsirado speciali programinė įranga svetainių kūrimui, iš kurių iki 1998 m. pirmavo Dreamweaver. Tačiau ši programa buvo kritikuojama dėl perkrauto ir nekokybiško kodo bei neatitikimo W3C standartams. Tuo metu atvirojo kodo programos labiau atitiko reikalavimus ir sparčiai tobulėjo.

Vienas pirmųjų svetainių kūrimo įrankių be programavimo žinių buvo Geocities (1994 m.). Po penkerių metų jis buvo parduotas „Yahoo!“ už 3,6 mln. JAV dolerių, o 2009 m. – uždarytas. Šiandien egzistuoja daugiau nei 70 svetainių kūrimo platformų. Jų populiarumas auga dėl paprasto naudojimo, naujų technologijų (HTML5, CSS3) ir vizualių „drag-and-drop“ redaktorių, leidžiančių kurti dizainą tiesiog pertempiant elementus. 

## Internetinių puslapių konstruktoriai Lietuvoje
Populiariausias svetainių konstruktorius Lietuvoje yra Wix. Taip pat pastebima, kad tarp 25 svetainių konstruktorių, labiausiai naudojamų Lietuvoje svetainėms kurti, minimi ir du Lietuvoje sukurti įrankiai. Tai Hostinger „drag-and-drop“ svetainių kūrimo įrankis bei Site.pro DI svetainių konstruktorius komandiniam darbui.

## "Freemium" modelis
Beveik visuose internetinių puslapių konstruktoriuose taikomas Freemium modelis, kai pagrindinės funkcijos teikiamos nemokamai, o už išplėstą funkcionalumą reikia mokėti. Pagal šį modelį veikia tokios platformos kaip Wix, Shopify, Weebly ir daugelis kitų. Naudojantis nemokamais planais dažnai nebūna galimybės prijungti nuosavo antro lygio domenų, ar išjungti reklamų, dažnai taikomi įvairūs naudojimo apribojimai – ribota disko vieta, duomenų srauto ar serverio išteklių limitai.

## Išnašos
Thitsar Arman FC

**Thitsar Arman Football Club**, o trumpiau **„Thitsar Arman“** () – Mianmaro futbolo klubas iš Rangūno (Jangono) miesto.

## Istorija
Klubas įkurtas 2023 m. Debiutavo Antroje lygoje ir tapo nugalėtojais. Nuo 2024–2025 m. sezono rungtyniavo Nacionalinėje lygoje. Debiutantai iškovojo aštuntąją vietą.

## Pasiekimai
;  **Antra lyga (II):**
*  **Nugalėtojai (1):** 2023 m.

## Sezonai
; Pastarųjų metų sezonai

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Xorazm FK

**„Chorezmo“ futbolo klubas** arba **Xorazm futbol klubi** – Uzbekijos futbolo klubas iš Urgenčo. Namų rungtynes žaidė „Chorezmo“ stadione, talpinančiame 13,5 tūkst. žiūrovų.

## Istorija
Klubas įkurtas 1989 m. Žaidė uzbekų Superlygoje. Vėlesniais metais iškrito į žemesnius divizionus. Nuo 2025 m. sezono vėl rungtyniavo stipriausiame šalies futbolo divizione – Superlygoje (I).

## Pasiekimai
;  **Pirma lyga (II):**
*  **Nugalėtojai (2):** 1995, 2008 m.

## Sezonai

|}
* šaltiniai:

## Išnašos

## Nuorodos
* [ Oficiali klubo svetainė] 
* FLASHSCORE 
* Transfermarkt 
* footballfakts.ru 
* Globalsportsarchive
2024–2025 m. Myanmar National League

**2024–2025 m. [[Myanmar National League]]** – aukščiausioji Mianmaro futbolo lyga. Sezonas prasidėjo 2024 m. liepos 6 d., o baigėsi 2025 m. kovo 1 d.

## Pokyčiai
Varžėsi 12 komandų; 10 senbuvių bei du nauji klubai: Thitsar Arman ir Dagon Port.

## Turnyrinė padėtis
; 2024–2025 m. MNL galutinė komandų rikiuotė
* Shan United tapo čempionais. (Šeštasis čempionų titulas per klubo istoriją.)
* Yangon United tapo MNL lygos taurės () laimėtojais.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Transfermarkt
* Globalsportsarchive
Dardan Berisha

**Dardanas Beriša** (, g. 1988 m. lapkričio 15 d.) – Kosovo–Lenkijos krepšininkas.

Karjerą pradėjo gimtojo miesto Pečo krepšinio komandoje. Rungtyniavo Ispanijoje, Lenkijoje, Italijoje, Čekijoje. Daugkartinis Kosovo krepšinio lygos čempionas bei naudingiausias žaidėjas. Laikomas vienu geriausiu Kosovo krepšininku istorijoje.

Dalyvavo 2010 m. NBA naujokų biržoje, tačiau nebuvo pašauktas.

## Nacionalinė rinktinė

### Lenkijos vyrų krepšinio rinktinė
2010 m. debiutavo Lenkijos vyrų krepšinio rinktinėje rungtynėse prieš Gruzijos rinktinę. Atstovavo Lenkijai 2011 m. Europos krepšinio čempionate, kuriame buvo rezultatyviausias rinktinės žaidėjas, vidutiniškai pelnydamas po 13,6 taško per rungtynes.

### Kosovo vyrų krepšinio rinktinė
2015 m. kovo 13 d. Kosovui prisijungus prie FIBA Beriša nusprendė atstovauti Kosovo vyrų krepšinio rinktinei. 2016 m. su rinktine dalyvavo 2017 m. Europos krepšinio čempionato atrankoje.

## Dalyvavimas čempionatuose

|}

## Pasiekimai

* Unike lygos čempionas (2022 m.)
* 3× BIBL čempionas (2015, 2016, 2024 m.)
* BIBL naudingiausias žaidėjas (2015 m.)
* 5× Kosovo krepšinio lygos čempionas (2013–2016, 2019 m.)
* 3× Kosovo krepšinio lygos naudingiausias žaidėjas (2013–2015 m.)
* 3× Kosovo krepšinio taurės čempionas (2014, 2019, 2020 m.)
* Lenkijos krepšinio lygos metų naujokas (2010 m.)

## Išnašos
Truskavos miestelio kapinės

**Truskavos miestelio kapinės** – veikiančios civilinės kapinės Kėdainių rajono savivaldybėje, Truskavoje. Kapinės įsikūrusios įkalnėje tarp kelio  ir aukščiau stovinčios Šv. Dvasios bažnyčios. Didžiąją kapinių dalį (1,0949 ha) užima senosios, riboto laidojimo kapinės. Naujų kapinių plotas (0,5605 ha) atitvertas rytų pusėje. Nuo bažnyčios šventoriaus kapines skiria neaukšta mūro sienelė. Atsižvelgiant į antkapinių paminklų ir kryžių stilių, galima spėti, jog pati seniausia kapinių dalis yra aplink medinę kapinių koplyčią, kuri pastatyta 1860 m. 

## Kapai

Parapijos kunigų kapavietės yra prie pagrindinio tako, jungiančio šventorių su koplyčia, arčiau šventoriaus ribos. Truskavos parapija garsėjo prisidėjimu prie 1831 ir 1863 m. sukilimų, 1905 m. neramumų prieš carinę Rusijos valdžią. Išlikę 1918 m. savanorių-šaulių, pastojusių kelią į Kauną besiveržiantiems bolševikams, bei po 1944 m. kovojusių Lietuvos partizanų kapai. Truskavos kapinėse į kultūros paveldą įtraukti kapai, kuriuose palaidoti:
* šaulys Jonas Ambrozas (?-1920)
* partizanas Juozas Žukas-Dobilas (1913-1945)
* partizanas Jonas Maršalka (1915-1945)
* partizanų rėmėjas Motiejus Piliponis (1892-1945)
* partizanas Juozas Šemežys (1920-1945)
* sovietų teroro aukos: Kazimieras Stankevičius (?-1945) ir jo sūnūs Antanas (1924-1945) ir Kostas (1922-1945)
* partizanai Antanas Žukas-Žukovas (1917-1946) ir Antanas Užkuraitis-Liepa (1909-1946)

Taip pat palaidoti:
* Petras Kisielius (1902–1991) – 1919 m. Lietuvos savanoris.

## Šaltiniai
Otobė

**Otobė** () – Japonijos miestelis, esantis Hokaido saloje, Hijamos subprefektūroje, Nišio apskrityje. 2020 m. jame gyveno 3 403 žmonės.
 |gyventojuRef =

## Pavadinimas
Miestelio pavadinimas kilęs iš ainų kalbos žodžio, reiškiančio „upė su pelkėtomis žiotimis“. Ši upė vadinasi Himė ir teka per gyvenvietę.

## Istorija
1902 m. Otobė tapo antros klasės kaimu. 1965 m. kaimui suteiktas miestelio statusas.

## Gyventojai

## Simboliai
Miestelio medžiu laikoma japoninė kriptomerija, o gėle – lelija.

## Išnašos

## Nuorodos

* Oficiali svetainė
Feidijas

**Feidijas**, taip pat **Fidijas** (, ; ~490 m. pr. m. e. – ~430 m. pr. m. e.) – senovės graikų skulptorius, architektas, kūręs V a. pr. m. e. Dirbo Platajuose, Tėbuose, Delfuose, Olimpijoje, Atėnuose. Laikomas vienu iš klasikinės graikų skulptūros pradininkų. Dauguma jo darbų neišliko, bet apie juos sprendžiama iš senovės autorių aprašymų ir padarytų kopijų.

Feidijas vadovavo Atėnų akropolio svarbiausių pastatų (Partenono ir kitų) statyboms. Sukūrė deivės Atėnės statulas, tarp jų Atėnę Partenę ir Atėnę Promachę – didžiulę bronzinę statulą (apie 17 m aukščio), stovėjusią šalia monumentalių Propilėjų komplekso įėjimo vartų į akropolį. Jo sukurta Dzeuso skulptūra, pastatyta Olimpijoje – vienas iš Septynių senovės pasaulio stebuklų. Manoma, skulptorius su kitais Partenone sukūrė 92 metopas, frizą. Feidijo skulptūroms būdinga saikingas ir harmoningas figūrų modeliavimas, monumentalumas.

## Galerija

Workshop of Phidias.jpg|Feidijo dirbtuvės Olimpijoje (2005)
South metope 27 Parthenon BM.jpg|Partenono frizo 27-oji metopa „Lapitų mūšis su kentaurais“
Aphrodite Sappho Chiaramonti Inv1459.jpg|Afroditė Feidijo stiliumi
Head Pnyx Athena NAMAthens 3718.jpg|Atėnė (Feidijo ar jo mokinio darbo kopija)
Lemnia torso04 pushkin.jpg|Atėnė Lemnietė (kopija)


## Šaltiniai
Siracusa Calcio 1924

**Siracusa Calcio 1924** – Italijos futbolo klubas iš Sirakūzų. Namų rungtynes žaidė Nikolos de Somonės vardo stadione (), talpinančiame 5,9 tūkst. žiūrovų.

## Istorija
Įkurtas 1924 m. kaip Tommaso Gargallo. Nuo 1937 m. žinomas kaip A.S. Siracusa. Nuo 1996 m. vadinosi U.S. Siracusa. Nuo 2013 m. – Siracusa Calcio. Nuo 2019 m. – A.S.D. Siracusa.

2024–2025 m. varžėsi *[[Serie D]]*, kur savo grupėje tapo nugalėtojais tapo nugalėtojais. Nuo 2025–2026 m. sezono rungtyniavo Serie C, C grupėje.

## Laimėjimai

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Lietuviai
*  Motiejus Šapola, gynėjas (2025–2026 m. sezone). 2025 m. rugsėjo mėn. tapo žinoma, kad „Pisa“ klubui priklausantis futbolininkas iki 2026 m. vasaros nuomos pagrindais perleistas „Siracusa“.
*  Ernestas Gudelevičius, saugas (nuo 2025 m. rugpjūčio mėn.);

## Išnašos

## Nuorodos
* Oficiali Klubo svetainė
* Facebook paskyra
* SOCCERWAY
* FLASHSCORE
* Transfermarkt 
* Globalsportsarchive
Jonas Smilgevičius (1894)

**Jonas Smilgevičius** (1894 m. birželio 24 d. Brazdeikių k., Telšių aps. – 1984 m. sausio 1 d. Telšiai) – Lietuvos inžinierius elektrikas, hidroenergetikas. Lietuvos nepriklausomybės akto signataro Jono Smilgevičiaus pusbrolis.

## Biografija

Augo gausioje devynių vaikų šeimoje, turėjusioje apie 60 ha žemės. 1912 m. Telšiuose baigė keturklasę mokyklą. Pirmojo pasaulinio karo metais keturis mėnesius mokėsi Kaune, mokytojų kursuose. Mokytojavo pradžios mokyklose Alsėdžiuose, Šeduvoje, Žarėnuose.

1920 m. baigė Šiaulių gimnaziją. Mamos brolio Jono Šimkaus patartas, gavęs švietimo ministerijos  leidimą, išvyko studijuoti į Vokietiją, kur 1926 m. baigė elektrotechnikos mokslus  Darmštato aukštojoje technikos mokykloje. Grįžęs į Lietuvą dėstė Kauno aukštesniojoje technikos mokykloje ir trumpai dirbo belgų valdomoje dyzelinėje elektrinėje. 1927-1929 m. buvo išvykęs į JAV „praktikos darbams“.

J. Smilgevičius teikė aktyvios hidroelektrinių plėtros Lietuvoje projektus. 1929 m. kreipėsi į Vyriausybę su išsamiu raštu, kuriame pasiūlė statyti hidroelektrines ant Nemuno aukščiau Prienų, ties Pažaisliu ir ties Jurbarku, pateikė techninius ir ekonominius skaičiavimus. Taip pat rašte siūlė statyti jėgaines ir prie daugelio kitų upių, siekiant nepriklausomybės nuo užsienio verslininkų, tuomet Kaune gaminusių brangią elektrą iš atvežtinio kuro. 1935 m. suprojektavo Ežerėlio šiluminę elektros stotį, kūrenamą durpėmis.

1936 m. įkūrus Lietuvos energijos komitetą, J. Smilgevičius paskirtas nariu į Elektros komisiją. Dirbo Lietuvos geležinkelių valdyboje Elektros skyriaus viršininku. 1940 m. balandžio 1 d. tapo Vilniaus miesto centrinės elektrinės direktoriumi. Netrukus, liepos 17 d. areštuotas ir uždarytas į Lukiškių kalėjimą, iš kurio rugsėjo 1 d. buvo paleistas. Buvo priverstas slapstytis nuo galimos tremties. Antrojo pasaulinio karo metais dirbo statybos bendrovėje inžinieriumi.

Grįžus sovietų kariuomenei, dirbo įvairiose mokymo įstaigose. 1944-1952 m. buvo matematikos mokytojas suaugusiųjų gimnazijoje Kaune. 1950 m. susirgo sunkia liga, 1956 m. nukentėjo autoavarijoje susidūrus su traukiniu. 1958 m. išėjo į pensiją. Nuo 1964 m. gyveno Telšiuose. Šeimos nebuvo sukūręs. Mirė 1984 m. sausio 1 d. Telšiuose, palaidotas Lieplaukėje.

J. Smilgevičius išleido brošiūrų apie elektrifikaciją, hidroenergetiką. Sistemingai rengė technikos apžvalgas, spausdino techninius straipsnius žurnale „Technikos apžvaga“ bei kitoje spaudoje.

## Bibliografija

* Nemuno hidroelektros stotis. 1930, 19 psl., iliustr.
* Nemuno hidroelektros stotis ties Pažaisliu. 1934, 34 p., iliustr.
* Lietuvos elektrifikacija. 1934, vokiečių k.
* Nemuno hidroelektros stotis ties Pažaisliu. 1934, vokiečių k.
* Gyvenimo atsiminimai. Vilnius, 2023

## Literatūra

* 

## Šaltiniai
2024–2025 m. Oman Professional League

**2024–2025 m. [[Oman Professional League]]** – aukščiausioji Omano futbolo lyga. Sezonas prasidėjo 2024 m. rugpjūčio 15 d., o baigėsi 2025 m. gegužės 8 d.

## Pokyčiai
Varžėsi 12 komandų; 10 senbuvių bei du nauji klubai: Al-Khabourah ir Saham.

## Turnyrinė padėtis
; 2024–2025 m. OFA Oman Mobile League
*  Seeb futbolininkai tapo čempionais. (Ketvirtąjį kartą klubo istorijoje.)

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Transfermarkt
* Globalsportsarchive